Fagonia cretica

Fagonia cretica er en flerårig halvbusk i leddbladfamilien (Zygophyllaceae). Den er den eneste representanten for slekta Fagonia i Europa.

Den er glatt, eller nesten glatt, og har en krypende vekst. Stenglene er rikt forgrenet og vedaktige ved basis. Bladene er trekoblete med læraktige, lansettformete småblad. Ytterst på småbladene er det en blek pigg, og akselbladene er omdannet til torner. Blomstene har en magenta farge, er 9–10 mm store og sitter enkeltvis. Frukten er en femkantet kapsel som er 7–9 mm stor.

Planten vokser på tørre, steinete steder og i garrigue, ofte på kalkgrunn. Den har en spredt utbredelse i middelhavsområdet der den finnes i Spania, Balearene, Sicilia, Hellas, Kreta, Nord-Afrika, Kypros og Levanten. Arten finnes også i Sahara og på Selvagensøyene, Kanariøyene og Kapp Verde.

 Galleri 


 Kilder 




 Eksterne lenker 


Kategori:Leddbladordenen
Kategori:Planter formelt beskrevet i 1753
Kategori:Planter formelt beskrevet av Carl von Linné